Diari Oficial de la Generalitat Valenciana


Sumari del DOGV 8804, del 05-05-2020 (2020/3184)

Informació pública del projecte de decret de la Vicepresidència i Conselleria d'Igualtat i Polítiques Inclusives, pel qual es regularà i aprovarà el mapa territorial dels serveis socials de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8804

Data del DOGV
:   05-05-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3184


Data del document
:   30-04-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública del projecte de decret de la Vicepresidència i Conselleria d'Igualtat i Polítiques Inclusives, pel qual es regularà i aprovarà el mapa territorial dels serveis socials de la Comunitat Valenciana. [2020/3184]  
De conformitat amb el que s'estableix en l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
D'acord amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques, i havent-se substanciat la consulta pública prèvia a la redacció de l'esborrany del projecte de decret de la Vicepresidència i Conselleria d'Igualtat i Polítiques Inclusives, per la qual es regularà i aprovarà el mapa territorial dels serveis socials de la Comunitat Valenciana; la Direcció General de l'Institut Valencià de Formació, Investigació i Qualitat en Serveis Socials inicia l'obertura d'un període de consulta pública com a part del procés d'elaboració de l'esborrany del citat projecte de decret de la Vicepresidència i Conselleria d'Igualtat i Polítiques Inclusives, durant un termini de 10 dies hàbils, comptat a partir de l'endemà a la publicació del present anunci en el Diari Oficial de la Generalitat Valenciana, a fi de donar audiència a la ciutadania afectada i demanar quantes aportacions addicionals puguen fer-se per altres persones o entitats.  
  
El citat esborrany de projecte de decret podrà ser consultat en la web de la Vicepresidència i Conselleria d'Igualtat i Polítiques Inclusives, en l'apartat «Normativa en tramitació» http://www.inclusio.gva.es/es/audiencia-publica-procesos-abiertos, o en el Portal de Transparència de la Generalitat: http://www.gvaoberta.gva.es.   
Les al·legacions, suggeriments o observacions podran ser remeses per a la seua consideració, i hauran de realitzar-se per escrit subscrit per la persona o entitat que els realitze, i remetre's, per a la seua consideració, a la Direcció General de l'Institut Valencià de Formació, Investigació i Qualitat en Serveis Socials de la Vicepresidència i Conselleria d'Igualtat i Polítiques Inclusives, situada al carrer d'Aroles, número 1, 46920 València, a través de la bústia de correu electrònic dg\_eefvan@tre.tk, o bé, per via electrònica o a través de les oficines de registre conforme a la Llei 39/2015, d'1 d'octubre, del procediment administratiu comú de les administracions públiques.  
  
València, 30 d'abril de 2020.- El director general de l'Institut Valencià de Formació, Investigació i Qualitat dels Serveis Socials: Enrique Ferrer Lorente.